Diari Oficial de la Generalitat Valenciana


Sumari del DOGV 4849, del 24-09-2004 (2004/9320)

RESOLUCIÓ de 2 d'agost de2004, del conseller de Territori i Habitatge, per la qual es concedeix una pròrroga d'un any en el termini de vigència del Pla general transitori del municipi de Quart de Poblet, comptador a partir de la finalització del termini inicial.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4849

Data del DOGV
:   24-09-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/9320


Data del document
:   02-08-2004

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Quart de Poblet
    * pla d'urbanisme

RESOLUCIÓ de 2 d'agost de 2004, del conseller de Territori i Habitatge, per la qual es concedeix una pròrroga d'un any en el termini de vigència del Pla general transitori del municipi de Quart de Poblet, comptador a partir de la finalització del termini inicial. [2004/9320]
  
Vist l'expedient relatiu a la sol·licitud de pròrroga del termini de vigència del Pla general transitori per al municipi de Quart de Poblet (València), i de conformitat amb els següents,
  
Antecedents de fet
  
Primer
  
Per resolució del conseller d'Obres Públiques, Urbanisme i Transports de 3 de juliol del 2002, es va aprovar definitivament el Pla general de caràcter transitori per a l'Ajuntament de Quart de Poblet, i s'estableix un termini de vigència de dos anys des de l'entrada en vigor, que es va produir el 22 de setembre del 2002, en haver-se publicat les normes urbanístiques en el BOP de 6 de setembre del 2002.
  
Segon
  
Amb data 4 de juny del 2004, té entrada en el Registre general de la Conselleria de Territori i Habitatge, escrit de l'Ajuntament de Quart de Poblet pel qual se sol·licita que ?es resolga prorrogar la vigència del Pla general d'ordenació urbana de Quart de Poblet per un termini suficient, estimat en un màxim d'un any, que permeta disposar d'un nou document redactat amb la necessària reflexió i atenent les múltiples variables que incideixen en aquest?.
  
Tercer
  
Amb data 30 de juny del 2004, s'emet un informe pel cap del Servei Territorial de Planificació i Ordenació Territorial de València, favorable a la sol·licitud formulada per l'Ajuntament de Quart de Poblet.
  
Fonaments de dret
  
Primer
  
L'article 36 de la Llei 6/1994, de 15 de novembre, de la Generalitat Valenciana, reguladora de l'activitat urbanística (en endavant LRAU) disposa que el planejament general transitori ha de ser substituït, tan ràpidament com siga possible, per un nou pla d'elaboració municipal.
  
Segon
  
En la sol·licitud formulada per l'Ajuntament de Quart de Poblet s'indica que ?En aquest moment s'està pendent de rebre contestació de la Comissió Territorial d'Urbanisme, sobre documentació que va ser presentada el passat dia 4 de març, a l'efecte de formalitzar el tràmit de concert previ que s'estableix en l'article 38 d'aquesta llei.
  
El municipi de Quart de Poblet, com bé coneix, està afectat per múltiples elements de l'estructura primària del territori la correcta consideració dels quals en el planejament municipal presumiblement, impossibilitaran culminar els treballs de redacció abans del límit de vigència del pla indicat.
  
Es considera que, davant del restrictiu règim urbanístic que resultaria per al supòsit de no disposar de pla general, és preferible la pròrroga de la vigència del PGOU (T)-
  
Tercer
  
L'Ajuntament ha justificat suficientment la conveniència de prorrogar l'instrument, atés que l'elaboració d'un pla general està resultant complexa pels múltiples elements d'estructura primària territorial que incideixen en el municipi. D'altra banda, a la llum del que preveu l'article 36 de la LRAU i 144 del Reglament de Planejament de la Comunitat Valenciana, no s'observa cap impediment legal per a resoldre favorablement la sol·licitud formulada.
  
Quart
  
Conforme assenyala l'article 49 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener ?L'Administració, excepte precepte en contra, podrà concedir d'ofici o a petició dels interessats, una ampliació dels terminis establits, que no excedisca de la meitat d'aquests, si les circumstàncies ho aconsellen i amb això no es perjudica drets de tercers. L'acord d'ampliació haurà de ser notificat als interessats.-
  
Cinqué
  
El conseller de Territori i Habitatge és l'òrgan competent per a l'adopció de la present resolució de conformitat amb el que disposa l'article 6 del Decret 201/2003, de 3 d'octubre, del Consell de la Generalitat, pel qual s'aprova el Reglament d'òrgans urbanístics de la Generalitat.
  
Vistos els preceptes legals citats i la resta de general i pertinent aplicació, resolc:
  
Concedir una pròrroga d'un any en el termini de vigència del Pla general transitori del municipi de Quart de Poblet, comptador a partir de la finalització del termini inicial.